## Pravilnik o fitosanitarnim zahtjevima kojima mora udovoljavati drveni materijal za pakiranje u međunarodnom prometu

### NN 40/2005 (29.3.2005.), Pravilnik o fitosanitarnim zahtjevima kojima mora udovoljavati drveni materijal za pakiranje u međunarodnom prometu

MINISTARSTVO
POLJOPRIVREDE, ŠUMARSTVA I VODNOGA GOSPODARSTVA

791

Na
temelju članka 12. stavka 1. točke 5. i stavka 2. Zakona o zaštiti bilja
(»Narodne novine«, br. 10/94, 19/94 i 117/03),
ministar poljoprivrede, šumarstva i vodnoga gospodarstva donosi

PRAVILNIK

O
FITOSANITARNIM ZAHTJEVIMA KOJIMA MORA UDOVOLJAVATI DRVENI MATERIJAL ZA
PAKIRANJE U MEĐUNARODNOM PROMETU

Članak
1.

*(sadržaj)*

Ovim
se Pravilnikom propisuju fitosanitarni zahtjevi
kojima mora udovoljavati drveni materijal za pakiranje koji se koristi u
međunarodnom prometu, postupci tretiranja i označavanja drvenog materijala za
pakiranje, uvjeti koje moraju ispunjavati pravne i fizičke osobe koje
primjenjuju postupke tretiranja i označavanja drvenog materijala za pakiranje,
postupak njihova upisa u Upisnik te način obavljanja službene provjere, fitosanitarnog pregleda i inspekcijskog nadzora nad
provedbom ovoga Pravilnika.

Članak
2.

(značenje izraza)

Izrazi,
upotrijebljeni u ovom Pravilniku, imaju sljedeće značenje:

1.*Drveni materijalza
pakiranje* su netretirano drvo i proizvodi djelomično ili u cijelosti
izrađeni od netretiranog drva, koji se koriste za pakiranje, učvršćivanje ili
pri prijevozu bilo koje vrste robe, a obuhvaćaju palete, sanduke, kutije,
okvire, nosače, pregrade, obloge i druge proizvode, osim onih koji su izrađeni
od netretiranog drva tanjeg od 6 mm.

2.*Netretirano drvo* je drvo koje
tijekom primarne prerade nije bilo podvrgnuto zagrijavanju, tlaku ili
lijepljenju, to jest nije bilo podvrgnuto nekom od postupaka propisanih člankom
4. ovoga Pravilnika.

3.*Službena oznaka* je žig ili
drugačija trajna oznaka koja je međunarodno priznata, a upotrebljava se za
potvrđivanje fitosanitarnog statusa drvenog
materijala za pakiranje.

Članak
3.

(međunarodni standard)

Ako
to zahtijeva zemlja uvoznica, drveni materijal za pakiranje koji se izvozi mora
biti podvrgnut nekom od postupaka tretiranja i označavanja propisanih člankom
4. i 5. ovoga Pravilnika. Propisani postupci tretiranja i označavanja sukladni
su među­narodnom standardu za fitosanitarne mjere
broj 15 *(International Standard for Phytosanitary Measures* – ISPM 15) Svjetske organizacije za hranu i
poljoprivredu (*Food* *and Agriculture
Organisation – FAO).*

Članak
4.

(postupci tretiranja)

(1)
Radi uništavanja štetnih organizama u drvenom materijalu za pakiranje
primjenjuju se sljedeći postupci:

1.*Toplinsko tretiranje (HT*), pri kojem se drvo zagrijava sve dok se ne
postigne minimalna temperatura u sredini elementa od 56 °C i to najmanje u
trajanju od 30 minuta.

2.
*Fumigacija* *metilbromidom
(MB)* u zatvorenom prostoru pri čemu temperatura ne smije biti niža od 10 °C
niti vrijeme tretiranja kraće od 16 sati. Propisane doze metilbromida,
ovisno o temperaturi i trajanju fumigacije, navedene
su u Prilogu I. koji je sastavni dio ovoga Pravilnika.

(2)
Mogu se primijeniti i drugi postupci (KD, CPI i slično) ako se njihovom
primjenom postižu uvjeti jednaki onima propisanim za toplinsko tretiranje.

Članak
5.

(označavanje)

(1)
Drveni materijal za pakiranje podvrgnut nekom od postupaka iz članka 4. ovoga
Pravilnika mora prije uporabe biti ozna­čen službenom oznakom iz Priloga II. koji je sastavni dio
ovoga Pravilnika.

(2)
Oznaka iz stavka 1. ovoga članka sadrži najmanje slje­deće podatke:

1. simbol Međunarodne konvencije o zaštiti bilja
(IPPC),

2. ISO kôd države (HR),

3. jedinstveni broj pravne ili fizičke osobe i

4. međunarodnu kraticu primijenjenog postupka.

(3) Za označavanje pojedinih postupaka koriste
se sljedeće međunarodne kratice:

1. »HT« za toplinsko tretiranje, a »MB« za fumigaciju metil­bromidom.

2. »KD« za sušenje u komori, a »CPI« za kemijsku
impregnaciju pod tlakom.

3. »DB« za okoravanje
drva.

(4) Kratice »KD« i »CPI« mogu se koristiti samo
iza kratice »HT«, a kratica »DB« može se koristiti samo iza kratica »HT« ili
»MB«.

(5) Ministarstvo poljoprivrede, šumarstva i
vodnoga gospodarstva (u daljnjem tekstu: Ministarstvo) može dozvoliti dodavanje
i drugih kratica ili podataka za identifikaciju određene partije proizvoda, pod
uvjetom da se time ne stvaraju nejasnoće i ne dovodi u nedoumice.

(6) Oznaka iz stavka 1. ovoga članka mora
zadovoljavati sljedeće uvjete:

1. mora biti čitljiva, postojana i neprenosiva,

2. mora biti postavljena na vidljivo mjesto, kad
je to moguće, na dvije nasuprotne vertikalne strane drvenog materijala za
pakiranje,

3. mora biti pravokutnog oblika i

4. ne smije biti crvene ili narančaste boje.

Članak 6.

(obnavljanje i
recikliranje)

Pri obnavljanju, popravljanju ili recikliranju
drvenog materijala za pakiranje svi sastavni dijelovi moraju se ponovno
tretirati i označiti u skladu s člankom 4. i 5. ovoga Pravilnika.

Članak 7.

(Upisnik)

(1) Postupke tretiranja i/ili označavanja
drvenog materijala za pakiranje, sukladno člancima 4. i 5. ovoga Pravilnika,
mogu obavljati samo pravne i fizičke osobe koje su upisane u Upisnik pravnih i
fizičkih osoba koje primjenjuju postupke tretiranja i/ili označavanja drvenog
materijala za pakiranje (u daljnjem tekstu: Upisnik), koji vodi Ministarstvo.

(2) Za upis u Upisnik pravna ili fizička osoba
podnosi Ministarstvu pisani zahtjev prema obrascu iz Priloga VII. koji je
sastav­ni dio ovoga Pravilnika. Zahtjevu se prilaže potvrda o ispunjenim
uvjetima za primjenu postupaka tretiranja i/ili označavanja drvenog materijala
za pakiranje iz članka 10. stavka 3. ovoga Pravilnika.

(3)
Pravnim i fizičkim osobama koje udovoljavaju uvjetima iz članka 8. ovoga
Pravilnika, Ministarstvo izdaje rješenje o upisu u Upisnik.

(4)
Pravnim i fizičkim osobama koje ispunjavaju uvjete za primjenu postupaka
označavanja u skladu s člankom 5. stavkom 1. ovoga Pravilnika Ministarstvo izdaje
rješenje o upisu u Upisnik kojim se dozvoljava korištenje službene oznake koja
sadrži jedinstveni broj pravne ili fizičke osobe.

Članak
8.

(uvjeti za upis u Upisnik)

(1)
Pravne i fizičke osobe koje podnose zahtjev za upis u Upisnik, radi obavljanja tretiranja
iz članka 4. ovoga Pravilnika i označavanja iz članka 5. ovoga Pravilnika,
moraju udovoljavati sljedećim uvjetima:

1.
posjedovati rješenje o upisu u sudski registar za obavljanje djelatnosti (ispis
iz sudskog registra, obrtnica).

2.
imati uposlenu odgovornu osobu za provođenje postupaka tretiranja i/ili
označavanja drvenog materijala za pakiranje, koja ima:

–
završen šumarski fakultet ili višu školu smjera drvne tehnologije, ili

–
završenu srednju školu smjera drvne tehnologije i osposob­ljena je za primjenu standarda ISPM 15 pri Zavodu za
istraži­vanja u drvnoj industriji Šumarskog fakulteta
iz stavka 2. ovoga članka,

–
za fumigaciju metilbromidom
ispunjene uvjete propisane zakonskim i podzakonskim
propisima kojima se uređuje uporaba otrova.

3.
biti tehnički opremljene za obavljanje postupaka tretiranja iz članka 4. ovoga
Pravilnika i/ili označavanja iz članka 5. ovoga Pravilnika.

(2)
Stručnu osposobljenost odgovorne osobe i tehničku opremljenost pravne ili
fizičke osobe iz stavka 1. ovoga članka koja primjenjuje postupke tretiranja iz
članka 4. stavka 1. točke 1. i stavka 2. i/ili označavanja iz članka 5.
službeno provjerava i potvrđuje Zavod za istraživanja u drvnoj industriji
Šumarskog fakulteta u Zagrebu, a one koja primjenjuje postupak iz članka 4.
stavka 1. točke 2. Zavod za zaštitu bilja u poljoprivredi i šumarstvu Republike
Hrvatske (u daljnjem tekstu: nadležna stručna institucija).

(3)
Službena osoba nadležne stručne institucije iz stavka 2. ovoga članka
provjerava:

–
tehničku primjerenost komora ili postrojenja za obavljanje postupaka tretiranja
iz članka 4. ovoga Pravilnika,

–
raspoloživost i primjerenost opreme koja omogućuje praćenje uvjeta prilikom
provođenja toplinskog tretiranja, kemij­ske impregnacije, fumigacije metilbromidom ili nekog drugog postupka tretiranja
propisanog člankom 4. ovoga Pravilnika,

–
raspoloživost opreme za vođenje evidencije o parametrima tretiranja,

–
osiguravanje sljedljivosti podataka i načina
pohranjivanja podataka,

–
kvalitetu drvenog materijala za pakiranje,

–
sukladnost primijenjene oznake na drvenom materijalu za pakiranje s odredbama
članka 5. ovoga Pravilnika,

–
stručnu osposobljenost odgovorne osobe i

–
provođenje tretiranja i/ili označavanja drvenog materijala za pakiranje.

Članak
9.

(potvrda o obavljenom tretiranju drvenog
materijala za pakiranje)

Pravne
i fizičke osobe koje su upisane u Upisnik radi obav­ljanja označavanja iz članka 5. ovoga Pravilnika, smiju ozna­čavati samo onaj drveni
materijal za pakiranje za koji posjeduju potvrdu o obavljenom tretiranju
drvenog materijala za pakiranje. Navedenu potvrdu izdaje pravna ili fizička
osoba koja je obavila tretiranje u skladu sa odredbama ovoga Pravilnika.
Obrazac potvrde nalazi se u Prilogu IV. i sastavni je dio ovoga Pravilnika.

Članak
10.

(izdavanje potvrde)

(1)
Pravna ili fizička osoba koja se namjerava baviti primjenom postupaka
tretiranja i/ili označavanja drvenog materijala za pakiranje podnosi nadležnoj
stručnoj instituciji iz članka 8. stavka 2. ovoga Pravilnika pisani zahtjev za
obavljanje službene provjere prema obrascu iz Priloga V, koji je sastavni dio
ovoga Pravilnika. Zahtjevu se prilaže upitnik o tehničkoj opremljenosti
popunjen prema obrascu iz Priloga III. koji je sastavni dio ovoga Pravilnika.

(2)
Na temelju podataka iz upitnika iz stavka 1. ovoga članka i provjere jesu li
ispunjeni uvjeti iz članka 8. ovoga Pravilnika, službena osoba nadležne stručne
institucije sastavlja zapisnik o utvrđenom stanju i jedan primjerak dostavlja
pravnoj ili fizičkoj osobi.

(3) Ako su ispunjeni uvjeti propisani ovim
Pravilnikom, nad­ležna stručna institucija izdaje
pravnoj ili fizičkoj osobi iz stavka 1. ovoga članka potvrdu o ispunjenim
uvjetima za primjenu postupaka tretiranja i/ili označavanja drvenog materijala
za pakiranje prema obrascu iz Priloga VI. koji je sastavni dio ovoga
Pravilnika.

Članak
11.

(fitosanitarni
pregled)

(1)
Nadležna stručna institucija dužna je najmanje jednom godišnje obaviti fitosanitarni pregled radi provjere primjenjuju li se
postupci tretiranja i označavanja drvenog materijala za pakiranje sukladno ovom
Pravilniku, to jest ispunjava li pravna ili fizička osoba uvjete propisane ovim
Pravilnikom.

(2)
O obavljenom fitosanitarnom pregledu nadležna stručna
institucija sastavlja zapisnik. Jedan primjerak zapisnika dostavlja Ministarstvu,
jedan pravnoj ili fizičkoj osobi, a jedan zadržava u svojoj pismohrani.

(3)
Pravna ili fizička osoba koja primjenjuje fumigaciju metilbromidom obvezna je izvijestiti nadležnu stručnu
instituciju o datumu obavljanja fumigacije.

Članak
12.

(inspekcijski nadzor)

(1)
Inspekcijski nadzor nad provedbom postupaka propisanih člancima 10. i 11. ovoga
Pravilnika obavlja fitosanitarna inspekcija.

(2)
Ako se inspekcijskim nadzorom utvrdi da nadležna stručna institucija ne postupa
sukladno odredbama ovoga Pravilnika, fitosanitarna
inspekcija će o tome pisanim putem izvijestiti Ministarstvo.

(3)
Ako se pri obavljanju inspekcijskog nadzora ili na temelju zapisnika nadležne
stručne institucije utvrdi da pravna ili fizička osoba koja primjenjuje
postupke tretiranja i označavanja drvenog materijala za pakiranje ne ispunjava
uvjete propisane ovim Pravilnikom, inspekcija će donijeti rješenje o
poduzimanju mjera za otklanjanje utvrđenih nedostataka u određenom roku.

Članak
13.

(brisanje iz Upisnika)

(1)
Ministarstvo će brisati pravnu ili fizičku osobu upisanu u Upisnik i time joj
oduzeti dozvolu za korištenje službene oznake, na vlastiti zahtjev, kad
prestane obavljati djelatnost za koju se upisala u Upisnik, ili po službenoj
dužnosti, kad se pri obavljanju inspekcijskog nadzora ili na temelju zapisnika
nadležne stručne institucije utvrdi da je pravna ili fizička osoba prestala
udovoljavati uvjetima iz članka 8. ovoga Pravilnika ili da nije poduzela
odgovarajuće mjere iz članka 12. stavka 3. ovoga Pravilnika.

(2)
Za brisanje iz Upisnika na vlastiti zahtjev, pravna ili fizička osoba dužna je
u roku od 30 dana od prestanka obavljanja upisane djelatnosti, uputiti
Ministarstvu zahtjev za brisanje iz Upisnika i oduzimanje prava korištenja
službene oznake.

Članak
14.

(naknade)

(1)
Za obavljanje službene provjere iz članka 10. stavka 1. ovoga Pravilnika,
podnositelj zahtjeva plaća stručnoj instituciji iznos od 2.500,00 kn.

(2)
Za izdavanje potvrde iz članka 10. stavka 3. ovoga Pravilnika, podnositelj
zahtjeva plaća nadležnoj stručnoj instituciji iznos od 200,00 kn.

(3)
Za obavljanje fitosanitarnog pregleda iz članka 11.
stavka 1. ovoga Pravilnika, pravna ili fizička osoba koja primjenjuje postupke
tretiranja i označavanja drvenog materijala za pakiranje plaća nadležnoj
stručnoj instituciji iznos od 1.500,00 kn.

(4)
Troškove izlaska nadležne stručne institucije na teren snosi podnositelj
zahtjeva u visini 30% cijene goriva eurosuper 95 po prijeđenom kilometru.

Članak
15.

(stupanje na snagu)

Ovaj
Pravilnik stupa na snagu osmi dan od dana njegove objave u »Narodnim novinama«.

Klasa:
011-02/05-01/17
Urbroj: 525-1-05-1
Zagreb, 18. ožujka 2005.

Ministar
poljoprivrede, šumarstva
i vodnoga gospodarstva
**Petar Čobanković,** v. r.

PRILOG I:Fumigacija drvenog materijala za pakiranje metilbromidom

|  |  |  |  |  |  |
| --- | --- | --- | --- | --- | --- |
| Temperatura | Doza | Minimalna koncentracija  (g/m3) pri: | | | |
|  | (g/m3) |
|  |  | 0,5 h | 2 h | 4 h | 16 h |
| 21 °C ili više | 48 | 36 | 24 | 17 | 14 |
| 16 °C ili više | 56 | 42 | 28 | 20 | 17 |
| 11 °C ili više | 64 | 48 | 32 | 22 | 19 |

![](dodatni/355687.gif)

PRILOG III: Upitnik o
tehničkoj opremljenosti

UPITNIK
O TEHNIČKOJ
OPREMLJENOSTI ZA PROVOĐENJE POSTUPAKA TRETIRANJA I OZNAČAVANJA DRVENOG
MATERIJALA ZA PAKIRANJE

**A) OPĆI PODACI**

1) Naziv pravne ili fizičke osobe: .................................................

2) Adresa pravne ili fizičke osobe: ...............................................

3) Matični broj pravne ili fizičke osobe: ......................................

4) Osoba za kontakt:
....................................................................

5) Telefon: ................, telefaks: ................., e-pošta:
.................

6) Osnovna djelatnost/ djelatnost povezana s obradom drva:

    ...................................................................................................

    ...................................................................................................

    ...................................................................................................

7) Broj zaposlenih – ukupno/na obradi drva:

    ...................................................................................................

8) Tehnička opremljenost za provođenje postupaka (zaokružiti):

    a) tretiranja drvenog materijala za pakiranje

    b) označavanja drvenog materijala za pakiranje.

**B) TRETIRANJE DRVENOG MATERIJALA ZA
PAKIRANJE**

1) Vrsta drvenog materijala za pakiranje (palete,
sanduci, kutije, okviri, nosači, pregrade, obloge ...........) i predviđeni
opseg posla (tretiranja i/ili označavanja, kom./mjesec, m3/mjesec):

    ...................................................................................................

    ...................................................................................................

2) Predviđen postupak tretiranja (zaokružiti):

    a) HT – toplinsko tretiranje

    b) MB – fumigacija metilbromidom

    c) ostalo (navesti postupak) ....................................................

3) Raspoloživa odnosno predviđena oprema:

    a) Komore za toplinsko tretiranje,
sušenje ili fumigaciju (pro­izvođač,
tip, m3, godina proizvodnje):

    ...................................................................................................

    ...................................................................................................

    ...................................................................................................

    b) Ogrjevni
medij (vrsta, karakteristike, izvor):

    ...................................................................................................

    ...................................................................................................

    ...................................................................................................

    c) Površine
za skladištenje i manipulaciju s drvenim materi­ja­lom za pakiranje (pokrivene
i nepokrivene površine u m2):

    ...................................................................................................

    ...................................................................................................

    ...................................................................................................

    d) Transportna
sredstva (viličar, kolica, dizalica .........):

    ...................................................................................................

    ...................................................................................................

    ...................................................................................................

    e) Oprema
za praćenje uvjeta prilikom tretiranja u komori (klima u komori, temperatura
drva u sredini, trajanje procesa tretiranja ...............) ili primjene
postupaka tlačne impreg­nacije:

    ...................................................................................................

    ...................................................................................................

    ...................................................................................................

    f)  Oprema
za registraciju – zapis izmjerenih vrijednosti (računalna oprema
..................):

    ...................................................................................................

    ...................................................................................................

    ...................................................................................................

    g) Oprema
za fumigaciju prema propisima kojima se uređuje
uporaba otrova:

    ...................................................................................................

    ...................................................................................................

    ...................................................................................................

C) OZNAČAVANJE DRVENOG MATERIJALA ZA PAKIRANJE

    Oprema (predviđena) za označavanje
tretiranoga  drvenog materijala za
pakiranje (pečati, žigovi, predložak za brizganje, valjci za označavanje, upaljivanje ............):

    ...................................................................................................

    ...................................................................................................

    ...................................................................................................

**D)
 VOĐENJE DOKUMENTACIJE**

1) Naručivanje robe i usluga (kratak opis
dosadašnjeg načina rada):

    ...................................................................................................

    ...................................................................................................

    ...................................................................................................

2) Vođenje evidencije o drvenom materijalu za
pakiranje (kratak opis postojećih dokumenata i postupaka):

    ...................................................................................................

    ...................................................................................................

    ...................................................................................................

3) Osiguravanje sljedljivosti
informacija, zapisa, dokumenata i način arhiviranja (kratak opis sadašnjeg
načina rada):

    ...................................................................................................

    ...................................................................................................

    ...................................................................................................

4) Vođenje zapisa o opremi, održavanju,
kalibraciji, itd.:

    ...................................................................................................

    ...................................................................................................

    ...................................................................................................

5) Vođenje zapisa o kvalifikacijama i
osposobljavanju djelatnika:

    ...................................................................................................

    ...................................................................................................

    ...................................................................................................

6) Vođenje zapisa o osiguravanju i održavanju
kvalitete:

    ...................................................................................................

    ...................................................................................................

    ...................................................................................................

Upitnik
ispunio: .............................................................................

U
...........................................,   datum:
........................................

![](dodatni/355688.gif)

PRILOG IV:Obrazac potvrde o obavljenom tretiranju
drvenog materijala za pakiranje

Naziv pravne ili fizičke osobe koja
obavlja tretiranje drvenog mate­rijala za pakiranje:

..........................................................................................................

Matični broj:  ..................................................................................

Adresa:  ...........................................................................................

Mjesto:  .......................................................

Datum:  .......................................................

POTVRDA br. –––––––

o
obavljenom tretiranju drvenog materijala
za pakiranje

izdana .............................................................................................

*(Naziv, sjedište i
matični broj pravne ili fizičke osobe koja će obaviti označavanje drvenog
materijala za pakiranje)*

Na temelju članka 9. *Pravilnika
o fitosanitarnim zahtjevima kojima mora udovoljavati
drveni materijal za pakiranje u među­narodnom prometu* (»Narodne novine«, br. .........) potvrđujemo da je drveni materijal za
pakiranje:

..........................................................................................................

*(Navesti vrstu i
količinu drvenog materijala za pakiranje koji je tretiran)*

..........................................................
propisno tretiran primjenom:

1. toplinskog tretiranja
(HT)                  □

2. fumigacije
metilbromidom (MB)        □

3. ostalo (navesti
postupak)                  □

Odgovorna osoba za
primjenu postupaka
tretiranja drvenog materijala za pakiranje:

........................................................................

*(Ime
i prezime odgovorne osobe, potpis i žig)*

PRILOG
V:Zahtjev za obavljanje
službene provjere

.............................................................................

.............................................................................

*(Naziv i adresa
podnositelja zahtjeva)*

.............................................................................

*(Mjesto i datum)*

Zavod za zaštitu bilja u
poljoprivredi i

šumarstvu Republike
Hrvatske

10000 Zagreb

Svetošimunska 25

ili

Zavod za istraživanja u
drvnoj industriji

Šumarskog fakulteta

Sveučilišta u Zagrebu

10000 Zagreb

Svetošimunska 25

Zahtjev za obavljanje
sluŽbene provjere

Molimo navedeni naslov da
obavi službenu provjeru u tvrtki .......................................... i
izda potvrdu o ispunjenim uvjetima za primjenu postupaka

    □ tretiranja, primjenom:

     □ toplinskog
tretiranja (HT)

     □ fumigacije metilbromidom (MB)

     □ ostalo (navesti
postupak)

    □
označavanja drvenog materijala za pakiranje.

                         ..............................................................

*(Potpis žig i podnositelja zahtjeva)*

Prilog: Upitnik o
tehničkoj opremljenosti

PRILOG
VI:Obrazac potvrde o
ispunjenim uvjetima za pri­mjenu postupaka tretiranja
i/ili označa­vanja drvenog
materijala za pakiranje

Naziv stručne
institucije:  ...............................................................

Adresa:  ...........................................................................................

Klasa: .........................................................

Urbroj: .......................................................

Mjesto: .......................................................

Datum: .......................................................

POTVRDA br. –––––––

o
ispunjenim uvjetima za primjenu postupaka tretiranja i/ili označavanja drvenog
materijala za pakiranje

Na temelju članka 10.
stavka 3. Pravilnika o fitosanitarnim zahtje­vima kojima mora
udovoljavati drveni materijal za pakiranje u međunarodnom prometu (»Narodne
novine«, br. ............) po­tvrđujemo
da

..........................................................................................................

lass=T-98-2 align=center style='margin-bottom:6.4pt;text-align:center;
text-indent:0cm'>*(Naziv
pravne ili fizičke osobe)*

..........................................................................................................

(*Sjedište
pravne ili fizičke osobe)*

..........................................................................................................

*(Matični
broj pravne ili fizičke osobe)*

ispunjava propisane uvjete za primjenu
postupaka:

     □ tretiranja, primjenom:

     □ toplinskog
tretiranja (HT)

     □ fumigacije metilbromidom (MB)

     □ ostalo (navesti
postupak)

    □
označavanja drvenog materijala za pakiranje.

Ime odgovorne osobe za
provođenje postupaka tretiranja i/ili označavanja drvenog materijala za
pakiranje: ...............................

.........................................................................................................

                                      Stručna institucija

..........................................................................

*(Ime i prezime odgovorne osobe, potpis i žig)*

PRILOG VII:Zahtjev za upis u Upisnik pravnih i
fizičkih osoba koje primjenjuju postupke tretiranja i/ili ozna­čavanja    drvenog
materijala za pakiranje

.................................................................

.................................................................

*(Naziv i adresa podnositelja zahtjeva)*

.................................................................

*(Mjesto i datum)*

Ministarstvo poljoprivrede, šumarstva i>

vodnoga gospodarstva

10000 Zagreb

Ulica grada Vukovara 78

Zahtjev za upis u
Upisnik
pravnih i fiziČkih osoba koje primjenjuju postupke TRETIRANJA I/ILI oznaČavanjA DRVENOG
MATERIJALA ZA PAKIRANJE

Molimo da na temelju
ispunjenja uvjeta za primjenu postupaka:

a) tretiranja drvenog materijala za
pakiranje

b) označavanja drvenog materijala za
pakiranje

c) tretiranja i
označavanja drvenog materijala za pakiranje

koji su propisani
Pravilnikom o fitosanitarnim zahtjevima kojima mora
udovoljavati drveni materijal za pakiranje u međunarod­nom prometu (»Narodne novine«, br.
.......) upišete

..........................................................................................................

*(Naziv, sjedište i
matični broj pravne ili fizičke osobe koja traži
upis u Upisnik)*

u Upisnik pravnih i
fizičkih osoba koje primjenjuju postupke tretiranja i/ili označavanja drvenog
materijala za pakiranje.

                                        ...............................................................

                                             *(Potpis
žig i podnositelja zahtjeva)*

Prilog:

Potvrda o ispunjenim uvjetima za primjenu
postupaka tretiranja i/ili označavanja drvenog materijala za pakiranje

Pravilnik, NN 40/2005-791
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)